Михаил Лъкатник
Папагал

chitanka.info

Днес на Попка, папагала,

дадох шепа слънчоглед.

Той закряска:

— Ала, бала!

Ти си влязла без билет!

— Аз не съм ти „ала, бала“

а пък ти си късоглед,

щом не виждаш,

че съм дала

две парички за билет…

Ала Попка:

— Ала, бала,

ала, бала, ала, бал…

Що да сторя?

Папагалът

си остава

ПА-ПА-ГАЛ!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.